32002D0672
L 228/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 август 2002 година
за изменение на Решение 97/468/ЕО с цел включване в него на гренландско предприятие, произвеждащо продукти от месо от дивеч
(нотифицирано под номер С(2002) 3094)
(текст от значение за ЕИП)
(2002/672/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Решение 95/408/ЕО на Съвета от 22 юни 1995 г. за условията за съставяне, за преходен период, на временни списъци с предприятия от трети страни, от които държавите-членки имат правото да внасят някои продукти от животински произход, рибни продукти и живи двучерупчести мекотели (1), последно изменено с Решение 2001/4/ЕО (2), и по-специално член 2, параграф 1 от него,
като има предвид, че:
(1)
Временните списъци с предприятия, произвеждащи месо от дивеч, са съставени с Решение 97/468/ЕО на Комисията за съставяне на временни списъци на предприятия на трети страни, от които държавите-членки разрешават вноса на месо от дивеч (3).
(2)
Гренландия е изпратила списък с предприятия, произвеждащи месо от дивеч, за които отговорните органи удостоверяват, че отговарят на общностните правила.
(3)
Следователно за Гренландия може да се създаде временен списък с предприятия, произвеждащи продукти от месо от дивеч.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Текстът в приложението към настоящото решение се добавя в приложението към Решение 97/468/ЕО.
Член 2
Адресати на настоящото решение са държавите-членки.
Съставено в Брюксел на 21 август 2002 година.